Document ID: /roh_data/filtered/fineweb-2-filterrobots_roh.jsonl.gz/19103

En la metropola chinaisa Wuhan dastga la glieud per l'emprima giada dapi 76 dis puspè bandunar la citad, uschia rapportan agenturas da novitads. La damaun ha l'emprim tren bandunà la metropola dad 11 milliuns. A medem temp èn er las autostradas puspè vegnidas dadas libras per il traffic. Autras mesiras sco il scumond da sortida eran gia vegnidas schluccadas ordavant. Wuhan che vala sco lieu d'origin da la pandemia da corona è stà isolà dapi ils 23 da schaner. En quest temp è il dumber da las novas infecziuns cun il virus ì marcantamain enavos.
RTR novitads 06:00